[{"text_idx": "#000000", "text": "6-a Somera Festo sur Esperantoplaco \u2013 bonhumora \u2013 kvartalorientita \u2013 mondmalferma"}, {"text_idx": "#000001", "text": "La jamajkaj palmoj sur la afis\u0302o promesis ne tro multe. Jonny M. entuziasmigis ankau\u0306 c\u0302ijare la vizitantojn de la Somera Festo sur la Esperantoplaco merkrede, la 29-an de au\u0306gusto per regea muziko, kaj li kantis ne nur en Esperanto, sed ankau\u0306 en japana kaj hispana lingvoj."}, {"text_idx": "#000002", "text": "Aldone li komentis siajn engag\u0302itajn kantojn en germana kaj rakontis pri siaj Esperanto-vojag\u0302oj kiel kantisto. \u201eDankon al miaj plej bonaj amikoj en la mondo\u201c, li kantis kaj nomis kelkajn. Por alispeca bonhumora muziko c\u0302e la komenco kaj fine de la festo zorgis Hartmut Mittag per tirharmoniko kaj meze de la festo Alexander Danko per akordiono."}, {"text_idx": "#000003", "text": "Per la salutvortoj de la tri arang\u0302antoj Ronald Schindler por Esperanto-Ligo Berlino (ELB), Rolf Kemnitzer por Interkulturelles Theaterzentrum (Interkultura Teatra Centro \u2013 itz) kaj Christian Schaaf por A-Z Hilfen Berlin (A-Z Helpoj Berlino) estis malfermitaj la festo kaj la evento \u201eParolu klartekston sub la Zamenhof-kverko!\u201d, kaj apud belaj paroloj pri suna vetero kaj la belega atmosfero estis priparolitaj problemoj sur la placo kaj en la kvartalo."}, {"text_idx": "#000004", "text": "La distrikta konsilanto Jochen Biedermann, kiu pasinte povis rigardi el sia log\u0302ejo al la placo, g\u0302ojis pri tio, ke la placo nun farig\u0302is loko de renkontig\u0302oj, sed en sia salutvorto li precipe parolis pri kreskantaj problemoj pri luado kaj alvokis la homojn, turni sin al la Mieterberatung (Konsilejo por luantoj)."}, {"text_idx": "#000005", "text": "La interkulturan karakteron de la festo substrekis la elpas\u0302o de la direktorino de Pola Instituto Berlino. S\u0302i komence de la festo ripetis la tradician \u201eBonvenon sur la Esperanto-placo en pola lingvo: \u201eWitamy na Esperanto-Placu!\u201d"}, {"text_idx": "#000006", "text": "En salutvorto s\u0302i akcentis pri la speciala rilato de Pollando al Esperanto kaj g\u0302ia kreinto Ludwig Zamenhof, indikis pri konataj internaciaj Esperanto-arang\u0302oj en Pollando, ekzemple la kulturfestivalo ARKONES en Poznano, kaj pri evento de sia instituto en junio c\u0302i-jare sub la temo \u201cEsperanto kiel portanto de Esperanto-kulturo\u201d."}, {"text_idx": "#000007", "text": "Ke Pollando aperas kiel naskig\u0302ando de Esperanto, ke g\u0302i havas c\u0302i tiun internacian lingvon ekde 2014 sur la listo de sia kulturheredaj\u0302o kaj grave kontribuas al la internacia Esperanto-kulturo, ankau\u0306 evidentig\u0302is en la multe atentita germanlingva ekspozicio \u201cEsperanto-kulturo en la Eu\u0306ropa Kulturheredaj\u0302a jaro 2018\u201d."}, {"text_idx": "#000009", "text": "El la pli ol 100 vizitantoj de la festo c\u0302irkau\u0306 20 parolis Esperanton. Eksonis apud la germana ankau\u0306 la hispana, la araba kaj aliaj lingvoj. Oni g\u0302uis la kukon, mem faritan de kunlaborantoj de A-Z Hilfen, au\u0306 la senalkoholajn koktelojn, au\u0306skultis la muzikon au\u0306 informis sin c\u0302e la standoj de la unuig\u0302oj pri iliaj ofertoj."}, {"text_idx": "#000010", "text": "Unuafoje c\u0302eestis en la festo Yopic e.V. (r.A.), unuig\u0302o, kiu donis al la vizitantoj de la festo instigojn por receptoj sen viando, por apartigo de rubaj\u0302o kaj por persona kontribuo al protekto de klimato. C\u0302e la stando de la Quartiersmanagement (Kvartala Manag\u0302ado) apud multaj informmaterialoj estis kvizo, per kiu oni spertig\u0302is pri la kvartalo. Kian subtenon A-Z Hilfen (A-Z Helpoj) donas al senlog\u0302ejaj junaj homoj, tion klarigis la kunlaborantoj en la kafejo."}, {"text_idx": "#000011", "text": "Al amuzlegado en Esperanto libroj, al rigardo en la vortaron au\u0306 en la lernolibron instigis la Esperanto-stando, c\u0302e kiu la Esperanto-spertulo Gerd Bussing donis informojn. Reprezentanto de la partio \u201eEu\u0306ropo Demokratio Esperanto\u201d, partoprenonta en la Eu\u0306ropa baloto, klarigis, kial lau\u0306 lia opinio komuna lingvo estas grava por Eu\u0306ropo."}, {"text_idx": "#000012", "text": "Infanoj estis tre bonvenaj en la festo. Multaj unue volis esti s\u0302minkitaj c\u0302e la s\u0302minkstando de itz, kelkiuj unue turnis sin al la butonaparato c\u0302e la A-Z-Hilfen-stando au\u0306 kuris al la najbara pilkluda placo por pilkludi kun la kunlaborantoj de la Junulara klubo de AWO \u201eDie Scheune\u201c (Garbejo). Kurag\u0302aj knabinoj el la Lo\u0308wenzahn-Grundschule (Leontoda baza lernejo) ec\u0302 elpas\u0302is kaj ricevis multe da aplau\u0306do por ilia kantado."}, {"text_idx": "#000013", "text": "Ekde 16-a horo interesuloj entreprenis esplorekskurson en la preg\u0302ejo Sankta Rikardo, malfermita pro la somera festo . Sinjorino Patermann sperte respondis la demandojn pri la altarvando, pri pentraj\u0302oj, reliefoj kaj aliaj objektoj en la monumente protektita preg\u0302ejo."}, {"text_idx": "#000014", "text": "Samtempe aliaj jam g\u0302ardene agadis sur la verdaj areoj de la placo, gviditaj fake de kunlaborantoj de \u201eKiez und Natur\u201d (Kvartalo kaj Naturo) kadre de la projekto \u201eEmpowerment fu\u0308r Umweltbewusstsein\u201c (Kapabligo por media konscio). Plantoj, materialoj kaj iloj estis je dispono. Jam unu semajno antau\u0306 la festo dum evento estis forigitaj herbac\u0302oj kaj rubaj\u0302o de la placo, estis farbigitaj la benkoj kaj pentritaj salutoj en Esperanto sur ili. Ankau\u0306 la skribo sur la memortabulo antau\u0306 la kverko estis renovigita."}, {"text_idx": "#000016", "text": "Per la financoj el la agadfonduso de la Kvartala Manag\u0302ado Richardplatz Sudo kadre de la programo Sociala Urbo, per la persona engag\u0302o de log\u0302antoj kaj aktivuloj de unuig\u0302oj kaj institucioj kaj ilia teama spirito la 6-a Esperantoplaca festo kun agadoj, renkontig\u0302oj kaj interparoladoj estis sukcese arang\u0302ita kvartalorientite kaj mondmalferme."}, {"text_idx": "#000017", "text": "Fritz Wollenberg (teksto kaj fotoj)"}, {"text_idx": "#000018", "text": "2 Responses to 6-a Somera Festo sur Esperantoplaco \u2013 bonhumora \u2013 kvartalorientita \u2013 mondmalferma"}]